Share this:
গুৱাহাটী : অসম বিধানসভাৰ বিৰোধী দলপতি দেৱব্ৰত শইকীয়াই ৰাজ্যপাল জগদীশ মুখীলৈ পত্ৰ প্ৰেৰণ কৰি ডিব্ৰুগড় আৰক্ষীয়ে কৰা গাফিলতিৰ চি আই ডি তদন্তৰ দাবী জনাইছে। ডিব্ৰুগড় আৰক্ষীৰ গাফিলতিৰ ফলত মৃত্যুৰ অভিযোগ উত্থাপন কৰিছে ডিব্ৰুগড়ৰ ব্যৱসায়ী তথা পশুপ্ৰেমী বিনীত বগড়িয়াৰ।
অসমৰ মুখ্যমন্ত্ৰী হিমন্ত বিশ্ব শৰ্মাই শনিবাৰে ডিব্ৰুগড়ত ভুক্তভোগীৰ পৰিয়ালক সাক্ষাৎ কৰি স্বীকাৰ কৰিছিল যে জিলা প্ৰশাসন আৰু ডিব্ৰুগড় আৰক্ষীৰ ব্যৰ্থতা কাৰণেই এই শোকাবহ ঘটনা সংঘটিত হৈছে। মুখ্যমন্ত্ৰীৰ স্বীকাৰৰ পিছতে ঘটনা সন্দৰ্ভত চি আই ডি তদন্তৰ দাবী জনাই ৰাজ্যপাললৈ পত্ৰ প্ৰেৰণ কৰিছে বিৰোধী দলপতি দেৱব্ৰত শইকীয়াই।
পত্ৰখনৰ জৰিয়তে বিৰোধী দলপতি শইকীয়াই কয়, 'মই আপোনাক জনস্বাৰ্থ আৰু আইন-শৃংখলাৰ বিষয়ত হস্তক্ষেপ কৰিবলৈ অনুৰোধ জনাইছো। আপোনাক জনাব বিচাৰো যে প্ৰায় দুদিন আগতে ডিব্ৰুগড়ৰ এজন বিখ্যাত পশু অধিকাৰ কৰ্মী বিনীত বগড়িয়াই স্বয়ং ডিব্ৰুগড়ৰ দুজন ব্যক্তিৰ মৃত্যুৰ ভাবুকিৰ বাবেই আত্মহত্যাৰ পথ বাছি লৈছিল।" এটা চাঞ্চল্যকৰ প্ৰকাশৰ পিছত আমি জানিব পাৰিলোঁ যে তেওঁ সন্মুখীন হোৱা ভাবুকিৰ গুৰুত্ব। ইতিমধ্যে তেওঁৰ পিতৃ কৈলাশ বগড়িয়াই ০৫/০৭/২০২২ তাৰিখৰ এখন পত্ৰৰ জৰিয়তে ডিব্ৰুগড় আৰক্ষীক অৱগত কৰিছিল।
কিন্তু উপযুক্ত ব্যৱস্থা গ্ৰহণত তীব্ৰ পলম হোৱাৰ বাবে এই শোকাবহ ঘটনা সংঘটিত হ'ল। ডিব্ৰুগড় আৰক্ষীয়ে বিষয়টো সন্দৰ্ভত গোচৰো পঞ্জীয়ন কৰা নাছিল।' শইকীয়াই কয়।
Search for:
